ಅನುಷ್ಕ ಮತ್ತು ಆರ್ ಸಿ ಬಿ ಟೀಂ ಜೊತೆ ಹುಟ್ಟುಹಬ್ಬ ಆಚರಿಸಿಕೊಂಡ ವಿರಾಟ್. ನೆನ್ನೆ ವಿರಾಟ್ ಕೊಹ್ಲಿ ತಮ್ಮ ೩೩ನೇ ವಸಂತಕ್ಕೆ ಕಾಲಿಟ್ಟರು. ಪ್ರಸ್ತುತ ಐಪಿಎಲ್ ಟೂರ್ನಿಗಾಗಿ ದುಬೈ ನಲ್ಲಿ ಇರುವ ಕೊಹ್ಲಿ ಪತ್ನಿ ಅನುಷ್ಕ ಮತ್ತು ಟೀಂ ಆರ್ ಸಿ ಬಿ ಜೊತೆ ಭರ್ಜರಿ ಸೆಲೆಬ್ರೇಶನ್ ಮಾಡಿದರು. ತಾಯಿಯಗಲಿರುವ ಅನುಷ್ಕ ಪತಿ ಕೊಹ್ಲಿಯ ಹುಟ್ಟುಹಬ್ಬಕ್ಕೆ ಮನಸ್ಪೂರ್ವಕವಾಗಿ ಹರಸಿದರು. ಈ ಬಾರಿಯ ಐಪಿಎಲ್ ಟೂರ್ನಿಯಲ್ಲಿ ಅನುಷ್ಕ ಪತಿ ವಿರಾಟ್ ಗೆ ಸಾತ್ ಕೊಡಲು ದುಬೈನಲ್ಲೇ ನೆಲೆಸಿದ್ದಾರೆ. ಇದರ ಜೊತೆ ಟೀಂ ಆರ್ ಸಿ ಬಿ ಕೂಡ ತನ್ನ ನಾಯಕನ ಹುಟ್ಟುಹಬ್ಬವನ್ನು ಭರ್ಜರಿಯಾಗಿ ಆಚರಿಸಿದೆ. ಕಡೆಯ ನಾಲ್ಕು ಪಂದ್ಯಗಳನ್ನು ಸೋತರೂ ನೆಟ್ ರನ್ ರೇಟ್ ಮೂಲಕ ಪ್ಲೇ ಆಫ್ಸ್ ತಲುಪಿದ ಆರ್ ಸಿ ಬಿ ತನ್ನ ನಾಯಕನ ಹುಟ್ಟುಹಬ್ಬವನ್ನು ಆಚರಿಸಿ ಕೊಂಚ ರಿಲಾಕ್ಸ್ ಮೂಡ್ ಗೆ ಹೋಗಿದೆ. ಆರ್ ಸಿ ಬಿ ಪ್ಲೇಯರ್ ಗಳ ಸೆಲೆಬ್ರೇಶನ್ ವೀಡಿಯೊ ಈಗ ಸಾಮಜಿಕ ಜಾಲತಾಣಗಳಲ್ಲಿ ವೈರಲ್ ಆಗಿದೆ. ಆರ್ ಸಿ ಬಿ ಪ್ಲೇಯರ್ ಗಳೆಲ್ಲರು ಮೋಜು ಮಸ್ತಿ ಮಾಡುತ್ತಿದ್ದರೆ ದಾನಿಶ್ ಸೇಟ್ ನ್ಯಾಗ್ಸ್ ಅವತಾರದಲ್ಲಿ ಎಲ್ಲರ ಕಾಲೆಳೆದಿದ್ದಾರೆ. ಎ ಬಿ ಡಿ ಹಾಗು ನಾಯಕ ಕೊಹ್ಲಿಯನ್ನು ಬಿಟ್ಟಿಲ್ಲ. ನಗಿಸುತ್ತಾ ತಂಡದೊಂದಿಗೆ ಅವರು ಕೂಡ ಮೋಜು ಮಸ್ತಿ ಮಾಡಿದ್ದಾರೆ. ಈ ವೀಡಿಯೊ ದಲ್ಲಿ ಎ ಬಿ ಡಿ ಹಾಗು ನಾಯಕ ಕೊಹ್ಲಿ ಇಬ್ಬರೂ ಈ ಬಾರಿ ಕಪ್ ಗೆಲ್ಲುವುದಾಗಿ ಹೇಳಿದ್ದಾರೆ. ಆರ್ ಸಿ ಬಿ ಕಪ್ ಗೆಲ್ಲಬೇಕೆಂದು ಅಭಿಮನಿಗಳು ಸತತ 12 ವರ್ಷಗಳಿಂದ ಕಾಯುತ್ತಲೇ ಇದ್ದಾರೆ. ಇಂದಾದರು ಆರ್ ಸಿ ಬಿ ಪ್ಲೇ ಆಫ್ಸ್ ನಲ್ಲಿ ಗೆಲ್ಲುತ್ತಾ ಕಾದು ನೋಡಬೇಕಿದೆ.